# Arbeidsgruppen - Helseprosjektet

# Møtereferat

**Sted**: Teams **Dato**: 21.01.25 **Deltakere**: Svein Kvåle (referent), Frode Lingaas, Sofie Ottesen, Kyrre Rørstad, Christina Eide-Knudsen, Geir Søgård. **Tidspunkt**: **20:00 – 21:00**

# Sakslisteelementer

1. **Godkjenning av forrige møtes referat**
* Forrige møtes referat ble godkjent uten innvendinger.
1. **Informasjon**
* Det fortsetter å komme inn nye prøver, noe som er avgjørende for prosjektets fremgang. Flere prøvesett har blitt sendt til eiere som har svart på helseundersøkelsen. Prosjektet oppfordrer fortsatt til innsending av informasjon om relevante hunder til helse@gordonsetter.no.
* Christina gjennomførte et informasjonsmøte for Gordonsetterklubben avdeling Vestland torsdag forrige uke, med rundt 40 deltakere.
1. **Faglig utvikling**
* Arbeidet med prøvetaking og analyser vil fortsette utover vinteren. Prøvene sendes i puljer for å optimalisere bruk av analysekapasiteten.
1. **Helseundersøkelser**
* Helseprosjektet har også bedt Avlsrådet fra NGK om å presentere data fra helseundersøkelsen. En dato for dette møtet vil bli satt senere.
1. **Prøver**
* Helseprosjektet ønsker å samle inn vevsbiopsier fra tær fra nylig avdøde gordonsettere som har vært rammet av kloløsning. For dette formålet vil prøvekit bli sendt til utvalgte samarbeidende veterinærer. Vi trenger derfor å være informert litt på forhånd slik at prøvekit rekker fram til veterinæren i tide. Det er også aktuelt å ta prøve fra gamle friske hunder som blir avlivet av andre årsaker.
* Vi har foreløpig ikke mottatt slike prøver og oppfordrer derfor eiere som må avlive en hund med kloløsning, til å vurdere å bidra med en vevsprøve. Dersom noen har mulighet til å donere en prøve, vil dette være et svært verdifullt bidrag til forskningen. Vi setter stor pris på all hjelp og støtte i dette arbeidet.
1. **Ansettelse av forsker**
* En forsker er ansatt og begynner 1. februar. Vedkommende er veterinær med klinisk erfaring fra smådyrpraksis og en doktorgrad innen relevante genetiske analyser på hund. En presentasjon av forskeren vil bli publisert.
1. **Samarbeidende spesialist**
* Helseprosjektet har publisert informasjon på VetForum, en Facebook-gruppe for veterinærer. Responsen har vært god, og skjemaer har blitt sendt ut for å forenkle innsending av informasjon om relevante diagnoser.
* Helseprosjektet har nå et godt samarbeid og har mottatt flere prøver fra hunder som har vært til utredning for atopi hos Evidensia. Disse prøvene er svært viktige for prosjektet, da hundene har gjennomgått grundige utredninger som gir verdifull informasjon for forskningen. Vi setter stor pris på samarbeidet og takker for bidragene som gjør dette arbeidet mulig.
* Helseprosjektet samarbeider nå tett med Nextmune AS for å identifisere hunder med relevante sykdommer til forskningen. Nextmune har formelt registrert NMBU som en samarbeidspartner og Nextmune/NMBU vil ta kontakt med klinikker som har utredet hunder for atopi. Disse hundene har gjennomgått PAX Environmental Testing, en avansert diagnostisk metode for allergi hos hunder, som representerer et betydelig fremskritt innen veterinær allergologi. Ettersom dette er en kostbar test, gir den oss svært verdifulle data. Nextmune/NMBU vil via henvisende veterinærene, ta kontakt med eierne for å få DNA-prøver fra hundene, slik at vi kan inkludere dem i vår forskning.
* Medlemmer av Prosjektgruppen hadde et møte med Nextmune tidlig i januar der det har blitt sett nøyere på hvilken informasjon som finnes i journalene. og og oppdaterte data vil bli tilgjengelig. Kontakt med veterinærklinikker og eiere starter tidlig vinteren når den nye forskeren er på plass.

**Neste møte:** 18. februar kl. 20:00.